Diari Oficial de la Generalitat Valenciana


Sumari del DOGV 3197, del 05-03-1998 (1998/1480)

Informació pública de l'acord de suspensió de l'atorgament de llicències de parcel·lació de terrenys, edificació i demolició per a determinades àrees del terme municipal.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3197

Data del DOGV
:   05-03-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1480


Organisme emissor
:   Ajuntament de Bétera

Tipus de document
:   Anunci

Informació pública de l'acord de suspensió de l'atorgament de llicències de parcel·lació de terrenys, edificació i demolició per a determinades àrees del terme municipal. [1998/M1480]
  
El Ple de l'Ajuntament, en sessió ordinària del dia 6 de febrer de 1998, va adoptar, entre altres, el següent acord que té la part dispositiva següent:
  
Primer
  
Acordar la suspensió de l'atorgament de llicències de parcel·lació de terrenys, edificació i demolició per a les àrees del terme municipal que seguidament s'indiquen, amb motiu de l'inici dels treballs de redacció del Pla General de Bétera:
  
- Sòl urbà.
  
La suspensió afectarà, exclusivament, les següents àrees del sòl urbà:
  
a) Illes que estarien afectades pel canvi d'ordenació respecte de l'ús del pati interior actualment destinat a zona verda d'ús privat, compreses entre els següents carrers:
  
1. Carrer de Teodor Llorente - avinguda de l'Exèrcit- avinguda de la Diputació -carrer de Murviedro.
  
2. Avinguda de l'Exèrcit - carrer de les Alfàbegues- carrer de la Puríssima - avinguda de l'Escultor Ramón Inglés.
  
3. Carrer d'Espronceda - carrer de Ramón y Cajal - carrer del Marqués de Dos Aigües - carrer del Vescomte de Bétera.
  
4. Avinguda del País Valencià - carrer de la Puríssima (camí Cementiri) - carrer del Xiquet de Bétera (fins límit amb el Col·legi del Carme).
  
5. Carrer del Calvari - carrer de la Mare de Déu de la Mercé - carrer de Serra - avinguda de la Constitució.
  
b) Zona dotacional compresa entre el carrer de la Creu - carrer de Benaguasil - avinguda límit del nucli urbà actual (Creu) i bloc d'edificació.
  
c) Unitats d'execució sense desenvolupar o sense tindre la junta de compensació o projecte de reparcel·lació aprovat, marcades en el plànol actual de les Normes Subsidiàries vigents amb els números 1, 3, 5, 6, 7, 9.b), 10, 11, 13, 14 i 15.
  
Les activitats en sòl urbà que compten, amb anterioritat a l'adopció del present acord de suspensió, de llicència municipal d'activitat, no estaran afectades per la suspensió encara que estiguen pendents d'atorgament de la preceptiva d'obertura i funcionament.
  
- Sòl urbà residencial extensiu subjecte a Pla Especial de Reforma Interior.
  
En tot el terme municipal a excepció d'aquelles zones que compten amb pla parcial o Pla Especial de Reforma Interior aprovat definitivament.
  
- Sòl apte per a urbanitzar.
  
La suspensió afectarà tot el sòl classificat per les Normes Subsidiàries de Bétera com a sòl apte per a urbanitzar.
  
- Sòl no urbanitzable.
  
La suspensió afectarà tot el sòl classificat per les Normes Subsidiàries de Bétera com a sòl no urbanitzable. Tanmateix, podran concedir-se llicències per a les obres, usos i aprofitaments que disposa la Llei 4/1992, de 5 de juny, de la Generalitat Valenciana, del Sòl No Urbanitzable, sempre que aquests compten, amb anterioritat a l'adopció del present acord de suspensió, d'autorització prèvia o de declaració d'interés comunitari acordada per la conselleria competent en matèria d'ordenació del territori en els termes establits en l'esmentada Llei del Sòl no Urbanitzable. Igualment podrà concedir-se llicència per a aquells expedients informats favorablement per aquest Ajuntament i que estant en curs de tramitació davant l'esmentada conselleria obtingueren l'autorització o declaració d'interés comunitari amb posterioritat a la data de suspensió.
  
Igualment, en sòl no urbanitzable podran concedir-se llicències en els termes establits en l'article 12 de la Llei 4/1992, de 5 de juny, de la Generalitat Valenciana, per a les instal·lacions necessàries per a l'adequada explotació agrícola i ramadera, sempre que no requerisquen obres permanents d'arquitectura.
  
Per últim, la suspensió no afectarà el projecte d'instal·lació d'un ecoparc promogut per la Diputació Provincial de València.
  
Segon
  
La suspensió de llicències acordada implicarà, també, la d'acords que aproven nous programes en les zones afectades.
  
Tercer
  
La suspensió acordada s'extinguirà, en tot cas, en el termini d'un any, tret que s'haja produït en aquest termini l'acord de sotmetre al període d'informació pública el Pla General de Bétera; en aquest cas la suspensió es mantindrà per a les àrees esmentades i per a totes aquelles les noves determinacions de planejament de les quals suposen modificació de l'ordenació urbanística, i s'extinguiran definitivament els seues efectes transcorreguts dos anys des de l'adopció del present acord.
  
Quart
  
Els peticionaris de llicències sol·licitades amb anterioritat a la suspensió, tindran dret a ser indemnitzats del cost oficial dels projectes i a la devolució dels tributs i càrregues pagades a causa de la sol·licitud, sempre que aquesta fóra conforme amb l'ordenació urbanística vigent en el moment en què va ser efectuada i resultara denegada per incompatibilitat amb el nou planejament. Sols en el cas d'existència de cèdula de garantia urbanística o ordre d'execució, escaurà, a més, la indemnització dels altres perjudicis irrogats pel canvi de planejament.
  
Cinqué
  
Publicar el present acord en el Diari Oficial de la Generalitat Valenciana i traslladar-lo a la conselleria competent en matèria d'ordenació del territori.
  
Contra l'esmentat acte, que posa fi a la via administrativa, podrà interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des del dia següent al de la recepció d'aquesta notificació, tal com estableix l'article 58 de la Llei de la Jurisdicció Contenciosa Administrativa, i es fa saber que la interposició de l'esmentat recurs requerirà la comunicació prèvia a l'òrgan que va dictar l'acte impugnat, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga interposar qualsevol altre recurs o acció que s'estime procedent.
  
Bétera, 9 de febrer de 1998.- L'alcalde: Vicente Cremades Alcácer.
  
Proyectos y Diseño Urbano SL